text: Quadra Atlètica Manel Pla: Campionat de Catalunya Veterans 2010
  Campionat de Catalunya Veterans 2010
  Avui 27 de juny, a les pistes de Sant Boi de Llobregat, s'ha disputat el Campionat de Catalunya de veterans. En aquesta edició, l'únic representant del grup ha estat en Joan Izàbal, que participant a en el 5.000 mll, debutava en aquesta competició.
  Dels participants del 2009, en Isidro el tenim a Cartagena per motius laborals, i en Joan Gasch (el gran animador del migfons veterà català) està de baixa per una molesta fascitis plantar.
  L'hora (18:30) i la temperatura, no eren les ideals per a la cursa de les 12 i 1/2voltes, però això no ha fet enrere als atletes, doncs en la suma de les diferents categories, n'han pres la sortida gairebé 60.
  La primera sèrie amb els M35, amb 25 atletes, començava tranquil·la. Als 300 m, en Joan veient que el ritme era fluix, pren el cap de cursa i amb facilitat obre forat amb la resta de rivals. Va fent voltes en solitari, per darrera Prieto i Gonzàlez no defalleixen a la persecució. En Joan, acusant la tremenda calor i observant que el 2on i 3er classificat es mantenen a pocs metres, decideix afluixar, facilitar el reagrupament, agafar aire i replanificar l'estratègia.
  El resultat es positiu, doncs amb un bon canvi final, aconsegueix desfer-se dels rivals i amb claredat obté la victòria del campionat i la medalla daurada. Les marques: Joan Izàbal;1er16'10" ; 2on Fernando Prieto 16'14"; 3er Juan Gonzàlez 16'18"
  Encara no disposem de fotografies d'aquesta competició, en el seu lloc publiquem la foto de grup de la Selecció Catalana, que va competir ahir dissabte a Vigo al Campionat de Federacions.